**MODEL D’ACORD/RESOLUCIÓ**

**D’ADHESIÓ AL SERVEI DE VIDEOCONFERÈNCIA PER ALS ENS LOCALS LOCALRETMEET**

Vist que el Consorci Localret, que agrupa municipis i entitats municipalistes de Catalunya, té atribuïdes com a funcions estatutàries, entre d'altres, l’impuls i/o participació en el desenvolupament d'aplicacions i serveis, pels ens locals consorciats.

Atès el que disposa el Decret llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica, en la seva disposició addicional tercera.

Atès el que disposa el nou apartat 3 de l’article 46 de la Llei 7/1985, reguladora de les bases de règim local (LBRL) introduït pel Reial Decret llei 11/2020, de 31 de març, pel qual s’adopten mesures urgents complementàries en l’àmbit social i econòmic per fer front al COVID-19.

Atès que el Consorci Localret ha posat en funcionament, un servei de videoconferència per als ens locals, anomenat LOCALRETMEET, per celebrar les sessions dels òrgans col·legiats a distància, donant compliment al que estableix la disposició addicional tercera del Decret llei 7/2020, de 17 de març.

Atès que es tracta d’un servei sense cost per als ens locals que formen part del Consorci Localret que aquests poden desistir del servei en qualsevol moment.

Atès que (*nom de la diputació, consell comarcal, ens local o entitat dependent*) està interessat en utilitzar aquest servei per poder celebrar les reunions dels seus òrgans col·legiats a distància i retransmetre en directe les seves sessions plenàries.

Vistes les condicions generals d’ús del servei, establertes a l’annex 1 i les recomanacions establertes en l’annex 2, d’aquest acord.

En virtut de tot això, es proposa adoptar els següents

**ACORDS**

**Primer.-** Aprovar l’adhesió al servei de videoconferència LOCALRETMEET, que el Consorci Localret ha posat en funcionament per celebrar les sessions dels òrgans col·legiats dels ens locals a distància, donant compliment al que preveu la disposició addicional tercera del Decret llei 7/2020, de 17 de març.

**Segon.-** Acceptar les condicions generals d’ús del servei LOCALRETMEET, que consten en l’annex 1 d’aquest acord.

**Tercer.-** Adquirir el compromís de seguir les recomanacions per a la utilització del servei establertes en l’annex 2 d’aquest acord.

**Quart.-** Designar el/la responsable d’exercir les tasques de comunicació i gestió del seu espai de videoconferència, que consta en el formulari de l’annex 3.

**Cinquè.-** Autoritzar al Consorci Localret per a l’emissió de les sessions dels òrgans de govern celebrades per videoconferència en el seu canal YouTube i, a aquests efectes, habilitar a aquest Consorci com a encarregat del tractament de dades, en els termes que es fixaran en el corresponent acord.

*(Nota: aquest acord cinquè és opcional pels ens que vulguin utilitzar el canal de Youtube de Localret per emetre les sessions, d’acord amb el que s’especifica en els apartats 1.2 i 1.3 de l’annex 1 sobre condiciones generals d’ús del servei LOCALRETMEET. Un cop notificat aquest acord a Localret es procedirà a signar un acord d’encàrrec de tractament de dades).*

**Sisè.-** Comunicar aquests acords al Consorci Localret.